Groot pryse vir #RevueSA2016 – Nasionale #revuekompetisie
“Ons het gepoog om pryse aan te bied wat die skole tot nut gaan wees,” sê Frans Swart, Besturende Direkteur van Lefra Produksies. “Die skole gaan beslis baat vind by die pryse en daar is self groot pryse vir die Revue Organiseerders wat so hard werk om hierdie goeie produksies op die planke kry.” Die pryse bestaan uit die volgende:
Derde Prys: R3 000
Oorkoepelende Wen Revue (Dit kan ‘n Laerskool of Hoërskool wees): Ekstra R15 000.
Meat World skenk R25 000 se vleis vir die Wen-Laerskool en R25 000 se vleis vir die Wen-Hoërskool. Die idee is dat hierdie vleis aangewend sal word vir die onderskeie skole se voedingskemas.
Oppiwater Kunstefees vir Wen-Revue Organiseerders:
Die Revue-Organiseerders van die Wen-Laerskool en Wen-Hoërskool wen ook elkeen ‘n kajuit vir twee persone op die baie gewilde Oppiwater Kunstefees wat in 2017 van Kaapstad na Namibië aangebied gaan word. Natuurlik met die wonderlike Oppiwater Kunstefees aanboord die MSC Sinfonia.
REVUE SA 2016 word aangebied met die vriendelike samewerking van Meat World wat as hoofborg sal optree. MEAT WORLD het 12 takke regoor die land. Angelino Perreira, Besturende Direkteur van Meat World sê dat dit ‘n baie goeie projek is om by betrokke te wees. “Dit is is vir ons lekker om by jeugprojekte soos REVUE SA 2016 te wees, want ons jeug is ons toekoms. Ons gaan ook vir die wen laerskool en wen hoërskool elkeen R25 000 se vleis skenk om te gebruik vir hulle voedingskemas by die skool.”
Slegs 26 laerskole en 26 hoërskole sal aanvanklik gekeur word om deel te neem aan REVUE SA 2016. Om vir keuring aansoek te doen, moet die volledige inskrywingsvorm voltooi word en skole moet dan ‘n 10 minute video saam met die inskrywingsvorm aanstuur. Swart sê dat dit glad nie nodig is om professionele videos vir keuring aan te stuur nie. “Ons wil juis nie hê dat skole ekstra geld op videoproduksies moet spandeer nie. ‘n Video met ‘n goeie videokamera of selfs met ‘n selfoonkamera is heel voldoende.” Die sluitingsdatum vir inskrywings is 12 Augustus 2016. Keuring sal afgehandel wees op 26 Augustus waarna gekeurde skole in kennis gestel sal word. REVUE SA 2016 sal van 5-21 September in Carnival City se Big Top Arena aangebied word.
Groot pryse is op die spel en elke deelnemer sal ook ‘n sertifikaat van deelname ontvang. Bekende beoordelaars en aanbieders sal ook ingespan word om van REVUE SA 2016 ‘n groot sukses te maak. Meer as R50 000 se kontantpryse is op die spel. Meat World skenk R25 000 se vleis vir beide die wen laer- en hoërskool. Dan is daar ook ‘n lekker verrassing vir die Revue Organiseerders – die wen laer- en hoërskool se Revue Organiseerders wen ook elkeen ‘n kajuit vir twee na die suksesvolle OPPIWATER KUNSTEFEES volgende jaar van Kaapstad na Namibië toe.
REVUE SA 2016 word aangebied met die vriendelike samewerking van Meat World, Carnival City, Playboy Unisex Intercoffure, Stuttaford van Lines en McCarthy Volkswagen Arcadia.
HOERSKOOL HUGENOTE SE REVUE